અત્યારે ભલે આપણે ત્યાં ઇલેક્ટ્રૉનિક વાજિંત્રોનો ક્રેઝ વધ્યો હોય, પરંતુ હાથે બનાવેલાં ભારતીય વાજિંત્રોની તુલના એની સાથે કરવી યોગ્ય નહીં ગણાય એમ જણાવીને ૧૯૩૫થી ભારતીય વાજિંત્રોની ચિંચપોકલીમાં દુકાન ધરાવતા સૂર્યકાન્ત દત્તારામ પંચાલ કહે છે, ‘જ્યારે કોઈ વસ્તુ હાથે બનતી હોય ત્યારે એમાં બહુ ઝીણી-ઝીણી બાબતો પર ધ્યાન આપવામાં આવતું હોય છે. અમે લોકો લેગ હામોર્નિયમમાં સ્પેશ્યલિસ્ટ ગણાઈએ છીએ. લગભગ એક મહિનાની મહેનત પછી એક હામોર્નિયમ તૈયાર થાય છે. દરેકેદરેક સૂર પ્રૉપર પકડાય એનું ધ્યાન એમાં રખાય છે એટલે જ હૅન્ડમેડ વાજિંત્રોમાં જે ઇફેક્ટ મળે છે અને એમાં જે મનની શાંતિ મળે છે એ ઇલેક્ટ્રૉનિક વાજિંત્રોમાં ક્યારેય ન મળે.’